Diari Oficial de la Generalitat Valenciana


Sumari del DOGV 5814, del 25-07-2008 (2008/8909)

RESOLUCIÓ de 15 de juliol de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat a través de la Conselleria de Benestar Social, la administració General de l'Estat a través de la Delegació del Govern en la Comunitat Valenciana, l'Ajuntament de Valencia i Cáritas Diocesana de València, per a dur a terme un programa integral d'atenció a les personas que exercixen la prostitució als carrers de la ciutat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8909


Data del document
:   15-07-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * València
    * organització benèfica
    * prostitució
    * cooperació administrativa
    * administració central
    * administració local

RESOLUCIÓ de 15 de juliol de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat a través de la Conselleria de Benestar Social, la administració General de l'Estat a través de la Delegació del Govern en la Comunitat Valenciana, l'Ajuntament de Valencia i Cáritas Diocesana de València, per a dur a terme un programa integral d'atenció a les personas que exercixen la prostitució als carrers de la ciutat de València. [2008/8909]  
La Generalitat a través de la Conselleria de Benestar Social, la administració General de l'Estat a través de la Delegació del Govern en la Comunitat Valenciana, l'Ajuntament de Valencia i Cáritas Diocesana de València han subscrit, després de la tramitació prèvia reglamentària, el 25 de març de 2008, un conveni de col·laboració per a dur a terme un programa integral d'atenció a les persones que exercixen la prostitució als carrers de la ciutat de València.   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0933/2008, i que figura com a annex d'esta resolució.  
Valencia, 15 de juliol de 2008.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre la Generalitat, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Cáritas Diocesana de València, per a dur a terme un programa integral d'atenció a les persones que exercixen la prostitució als carrers de la ciutat de València  
València, 25 de març de 2008  
Reunits  
D'una part, el conseller de Benestar Social i vicepresident tercer del Consell, Juan Gabriel Cotino Ferrer, d'acord amb el Decret 8/2007, de 28 de juny, del president de la Generalitat, trobant-se autoritzat per a la firma del present Conveni per l'acord adoptat el 14 de març de 2008, pel Consell de la Generalitat, d'acord amb l'article 54 bis del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991.  
L'alcaldessa de l'Ajuntament de València, Rita Barberá Nolla, en nom i representació del referit Ajuntament, assistida pel secretari general de l'administració Municipal, d'acord amb la legislació de règim local vigent i l'acord de la Junta de Govern Local de data 15 de febrer de 2008.  
El Delegat del Govern de la Comunitat Valenciana, Antonio Bernabé García, fent ús de les facultats que per llei se li conferixen.  
I d'una altra, la directora de Cáritas Diocesana de València. M. de la Concepción Guillén Paredes en nom i representació d'esta, autoritzada pel vigent estatut de la institució.  
Actuen en nom i representació de les corporacions que representen, i els càrrecs de les quals consten per notorietat. Es reconeixen capacitat legal suficient per a l'atorgament del present conveni de col·laboració, i a este efecte   
Manifesten  
Primer. Que la Llei de la Generalitat 5/97, de 25 de juny, per la qual es regula el Sistema de Servicis Socials en l'Àmbit de la Comunitat Valenciana, garantix, en el seu títol preliminar, article 1r, a tots els ciutadans, la prevenció, tractament i eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.  
Segon. A causa de les problemàtiques generades per la prostitució, es va iniciar l'any 2001 un treball interdisciplinari d'atenció integral als qui l'exercixen.   
La unitat d'atenció integral va complir notablement l'objectiu de conéixer les variables que estan incidint en la problemàtica de les persones que exercixen la prostitució als carrers de la ciutat de València, i que determinen quins factors econòmics i socials són de major rellevància i que podran possibilitar dur a terme una labor més especialitzada encaminada a aconseguir objectius d'inserció de les esmentades persones.  
Tercer. Es proposa, per tant, l'elaboració d'un programa, en coordinació amb totes les institucions i organitzacions firmants, les bases essencials de les quals són: la prevenció, sensibilització, acompanyament i intervenció amb les persones que es prostituïxen en els carrers de la ciutat de València, així com la informació sobre tots els tipus de recursos de què es disposa i la creació d'una comissió tècnica de seguiment del dit programa.  
Clàusules  
Primera. Objecte del conveni  
La col·laboració entre les distintes entitats per a la realització d'un programa d'atenció a persones que exercixen la prostitució als carrers de la ciutat de València.  
Segona. Actuacions a desplegar  
Per a la consecució d'este fi les parts es comprometen a:  
1. Posar en comú, per a la deguda execució del Programa que constituïx l'objecte del present conveni, els recursos ordinaris de què disposen, i que es concreten de la manera següent:  
a) Generalitat  
Conselleria de Benestar Social:  
- Finançar els costos de personal de l'equip d'especialistes que contractarà Cáritas Diocesana per al desplegament del programa i els gastos generals que se'n deriven.  
La Conselleria de Benestar Social coordinarà la col·laboració d'altres departaments de l'administració de la Generalitat, especialment amb la  
Conselleria de Sanitat:  
- Obtenció de la targeta solidària.  
- Centre d'Informació i Prevenció de la Sida (CIPS).  
- Centre de suport al Centre d'Atenció a Persones Sense Sostre (CASS).  
Conselleria Immigració i Ciutadania, en aquelles matèries que siguen de la seua competència.  
b) Ajuntament de València:  
- Centres municipals de Servicis Socials  
- Centre d'atenció a persones sense sostre  
- Quatre places en el pis per a dones immigrants  
- Prestacions socials (ajudes)  
- Fins a vint ajudes d'entrada en vivenda.  
- Centre Municipal d'Informació i Orientació a la Dona (CMIO)  
- Centre de Suport a la Immigració (CAI)  
- Bus Solidari  
c) Delegació de Govern de la Comunitat Valenciana:  
- Oficina d'estrangers a València, la qual prestarà assessorament tècnic en coordinació amb els assessors jurídics disposats en el Programa.  
2. Cáritas Diocesana contractarà un equip de professionals especialitzats per al desenvolupament d'un programa específic de sensibilització, prevenció, intervenció i assistència a les destinatàries de les accions, informació de tots els recursos disponibles i orientació cap a la inserció laboral i assumirà els gastos generals derivats del desplegament del programa.  
Tercera. Finançament  
La Generalitat amb l'Ajuntament de València, de conformitat amb la seua programació anual i dins de les seues possibilitats competencials i pressupostàries, en el marc de subvencions previst en la legislació vigent, establixen l'aportació de les ajudes econòmiques en un total de noranta-tres mil quatre cents vint i huit amb quaranta-cinc euros (93.428,45 euros), les quals seran aportades per cada una de les institucions mencionades, d'acord amb el detall següent:  
Per part de la Generalitat, a través de la Conselleria de Benestar Social, seixanta-set mil nou-cents deu euros (67.910'00 €), a través de la línia de subvenció T 4965, denominada PI Atenció prostitució València, aplicació pressupostària 50.34.03.659.13.0, del pressupost de la Generalitat per a l'exercici de 2008.  
El pagament de l'aportació de la Generalitat s'efectuarà, en tractar-se d'una activitat de servicis socials especialitzats, i d'acord amb el que establix l'article 34.1.c), segon paràgraf, de la Llei 15/2007, de 27 de desembre, de Pressupostos de la Generalitat per a l'exercici 2008, de la manera següent:  
- El 60% es lliurarà a la firma del present conveni;  
- El 40% restant es lliurarà després de l'aportació i la comprovació de la documentació justificativa de l'efectiva i correcta aplicació de l'import inicialment anticipat.  
La justificació consistirà en la presentació de documents acreditatius del gasto, per part de Cáritas Diocesana, de gastos de naturalesa corrent, generats per la realització de l'objecte del present Conveni, d'acord amb les regles següents:  
a) Els justificants presentats hauran de ser originals o fotocòpies degudament compulsades i corresponents a l'exercici de 2008.  
b) Les factures i documents substitutius d'estes hauran de complir els requisits establits en el Reial Decret 1.496/2003, de 28 de novembre, amb què s'aprova el reglament pel qual es regulen les obligacions de facturació i es modifica el reglament de l'Impost sobre el Valor Afegit.  
Cáritas Diocesana haurà de presentar, abans del 15 de novembre de 2008, documentació justificativa de la totalitat de la subvenció concedida o d'almenys, i sempre que això siga possible d'acord amb el que establix la Llei de Pressupostos per a l'exercici de 2008, del percentatge que possibilite el lliurament del 100% d'esta; en este últim supòsit, la resta de la documentació justificativa haurà de presentar-se amb anterioritat al 15 de gener de 2009.  
Al tractar-se d'una entitat sense ànim de lucre, i considerant que l'import de la subvenció no supera el que establix l'article 47 bis 3.A.b), del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny d'1991, del Consell de la Generalitat, l'entitat no haurà de presentar les garanties corresponents per les bestretes de pagament regulades en els paràgrafs anteriors.  
Per part de l'Ajuntament de València, vint-i-cinc mil cinc-cents díhuit amb quaranta-cinc euros (25.518,45 €), a través de la partida pressupostària EC 150/313/48722 del programa pressupostari de l'Ajuntament de València per a l'exercici de 2008.  
Les subvencions assenyalades seran destinades al finançament de la contractació de l'equip de professionals especialitzats a què es fa referència en el número 2 de l'estipulació segona, i a fer front als gastos generals de la posada en marxa del dit Programa.  
Quarta. Programa específic d'actuació  
La ONG firmant participarà amb les anteriors institucions, en el disseny i la planificació del programa específic d'actuació, i al seu torn, contractarà el personal especialitzat i els mitjans materials necessaris per a la seua posada en marxa.  
Este personal desenvoluparà, fonamentalment, funcions relacionades amb la sensibilització, prevenció, intervenció, assistència i acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.  
Per a tal fi, i tenint en compte els mitjans disposats, Cáritas Diocesana de València rebrà de l'Ajuntament de València i de la Generalitat la quantitat de noranta-tres mil quatre cents vint i huit amb quaranta-cinc euros (93.428,45 euros), referits en la clàusula tercera.  
Quinta. Comissió de Seguiment   
Es mantindrà la Comissió Tècnica de Seguiment i Avaluació del present conveni, ja constituïda en anys anteriors, composta per un tècnic adscrit a cada una de les institucions i la ONG firmants del present Conveni.  
Podrà requerir-se l'assistència de tècnics de les diferents conselleries, quan el tema a tractar siga de la seua competència.  
La Comissió es reunirà cada quatre mesos, amb l'objectiu d'avaluar el funcionament del Programa, proposar les mesures correctores d'este i dirimir els problemes d'interpretació i aplicació que puguen sorgir en el desplegament del present conveni. No obstant, podrà ser convocada amb caràcter extraordinari per qualsevol dels seus membres.  
Esta Comissió que tindrà el caràcter d'òrgan col·legiat, designarà una presidència i una secretaria d'entre els seus membres i s'hi aplicarà el Règim Jurídic de les Administracions Públiques i del Procediment Administratiu Comú, en la redacció efectuada per la Llei 4/99, de 13 de gener.  
Sexta. Control i justificació de la subvenció.  
La comissió de seguiment regulada en el paràgraf anterior serà la responsable del control i l'aplicació dels fons subvencionats per a l'execució del programa específic d'actuació, finançat segons el que preveu el present conveni. Per a justificar estos, la ONG haurà de presentar els contractes celebrats, així com les factures dels gastos ocasionats per l'adquisició de mitjans materials necessaris per a l'execució del programa específic.  
La justificació dels gastos originats en ocasió de les actuacions finançades a càrrec dels fons previstos en l'estipulació tercera s'efectuarà d'acord amb el que disposa el Text Refós de la Llei d'Hisenda Pública de la Generalitat i les normes que s'apliquen, en cada cas, atenent a l'origen dels fons, pels servicis de gestió econòmica de cada institució.  
Sèptima. Obligacions de Cáritas Diocesana  
Cáritas Diocesana de València es compromet a:  
- Realitzar l'activitat o adoptar el comportament que fonamenta la concessió de la subvenció  
- Justificar el compliment dels requisits i condicions, així com la realització de l'activitat i el compliment de la finalitat que determina la concessió o gaudi de la subvenció; a este efecte haurà de presentar, abans del 31 de gener de 2009, una memòria final en què es faran constar la realització de l'objecte del present Conveni, que inclourà una relació individualitzada de les actuacions fetes amb anterioritat al 31 de gener de 2009.  
- Justificar davant de la Direcció General d'Acció Social i Majors no estar incurs en cap causa de prohibició per a obtindre la condició de beneficiari, d'acord amb el que establix l'article 13 de la Llei 38/2003, de 17 de novembre, General de Subvencions, i el compliment d'obligacions de reintegrament de subvencions que, si és el cas, se li hagueren exigit.  
- Sotmetre's a les actuacions de comprovació, a efectuar per la Generalitat, així com a qualssevol altres de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
- Disposar dels llibres comptables, registres diligenciats i la resta de documents degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
- Conservar els documents justificatius de l'aplicació dels fons rebuts, inclosos els documents electrònics, perquè puguen ser objecte de les actuacions de comprovació i control.  
- Procedir al reintegrament dels fons percebuts en els supòsits previstos en l'article 37 de la Llei 38/2003, General de Subvencions.  
- Comunicar l'obtenció de subvencions o ajudes per a la mateixa finalitat, procedents de qualsevol administració o ens públic o privat.  
Octava. Conseqüències de l'incompliment  
Es podrà dictar una resolució de minoració o desistiment sense efectes i, en tot cas, de reintegrament de quantitats percebudes i l'exigència dels interessos de demora des del moment del pagament en els supòsits de l'article 37 de la Llei 38/2003, de 17 de novembre, General de Subvencions.  
Novena. Resolució.  
En el cas que la ONG firmant no procedira a realitzar les actuacions dimanants del present conveni, qualsevol de les institucions que es comprometen a aportar els fons per al seu finançament podrà procedir a la resolució del conveni.  
Desena. Vigència.  
El present conveni obligarà les parts des del moment que siga aprovat per tots els òrgans competents en cada cas i estendrà la seua vigència fins al 31 de desembre de l'any 2008.   
Onzena. Normativa aplicable  
El present Conveni es regirà, en allò no previst en este, per la regulació que per a les transferències establix la Llei d'Hisenda Pública de la Generalitat, així com per la Llei 38/03, de 17 de novembre, General de Subvencions i la resta de legislació concordant i d'aplicació.  
Les parts, una vegada llegit el present conveni, procedixen a la firma de cinc exemplars d'este en prova de conformitat, al lloc i en la data indicats a dalt i s'entregarà, en el mateix acte, un exemplar a cada una de les parts.  
El conseller de Benestar Social i vicepresident tercer del Consell: Juan Gabriel Cotino Ferrer.  
El delegat del Govern en la Comunitat Valenciana: Antonio Bernabé García.  
L'alcaldessa de l'Ajuntament de València: Rita Barberá Nolla.  
La directora de Cáritas Diocesana de València: Concepción Guillen Paredes.  
El secretari general de l'administració Municipal: Francisco Javier Vila Biosca.